OpenLLM-France/wikimedia huggingface dataset:
# Rebelde (Edição Brasil)

Rebelde (Edição Brasil) és la versió en portuguès del disc de RBD multi-platí Rebelde, llançat al Brasil i a alguns llocs de Llatinoamèrica, tot i que estava pensat per vendre's només al Brasil. Té set de les cançons del seu disc debut en portuguès més quatre en espanyol.

## Cançons

* "Rebelde" (Versió portuguesa)[Rebelde] – 3:32
* "Fique em silêncio" [Solo Quédate En Silencio] – 3:39
* "Um pouco desse amor" [Un Poco De Tú Amor] – 3:19
* "Ensina-me" [Enseñame] – 3:39
* "Querer-te" [Tenerte y Quererte] – 3:16
* "Quando o amor acaba" [Cuando El Amor Se Acaba] – 3:17
* "Salva-me" [Sálvame] – 3:43
* "Otro día que va" [Otro Día Que Va] – 3:29
* "Futuro ex-novio" [Futuro Ex-Novio] – 3:02
* "Santa no soy" [Santa No Soy] – 3:10
* "Fuego" [Fuego] – 3:03
Els senzills promocionals, van ser els mateixos que per la versió en espanyols:
* Rebelde
* Fique Em Silêncio
* Salva-me
* Un Pouco Desse Amor
D'aquests, Fique Em Silêncio i Salva-me van ser uns grans èxits, arribant al núm.3 i al núm.12 respectivament al Top 100 Brasil, i també van tindre el seu lloc dintre el Top 100 Airplay de Llatinoamèrica només sonant al Brasil.
# Rectorita

La rectorita és un mineral de la classe dels silicats. Rep el nom en honor del coronel Elias William Rector (11 de juny de 1847 - 29 de gener de 1917), polític i procurador a Hot Springs, Arkansas, qui va donar suport a la formació de l'Arxiu Geològic d'Arkansas.

## Característiques

La rectorita és un silicat de fórmula química (Na,Ca)Al₄((Si,Al)₈O$_{20}$)(OH)₄·2H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1891. Cristal·litza en el sistema monoclínic. La seva duresa a l'escala de Mohs es troba entre 0,5 i 1.
Segons la classificació de Nickel-Strunz, la rectorita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta al districte miner de Blue Mountain, dins el municipi de Marble Township, al comptat de Garland (Arkansas, Estats Units). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Rectorite» (en anglès). Mindat. [Consulta: 23 desembre 2019].
# Ratpenat nasofoliat de São Tomé

El ratpenat nasofoliat de São Tomé (Macronycteris thomensis) és una espècie de ratpenat de la família dels hiposidèrids. És endèmic de l'illa de São Tomé, al golf de Guinea, davant de la costa occidental d'Àfrica. Els seus hàbitats naturals són les coves i els boscos humits de plana tropicals o subtropicals.

## Taxonomia

Fou descrit el 1891 pel zoòleg portuguès José Vicente Barbosa du Bocage, com a Hipposideros thomensis, amb un nom específic que fa referència a l'illa de la qual és endèmic. Anteriorment era inclòs en M. commersoni, però avui en dia es considera que aquesta altra espècie només es troba a Madagascar. Tant commersoni com thomensis foren classificats en el gènere Hipposideros fins al 2017, quan foren transferits a Macronycteris, un gènere recuperat de l'oblit, basant-se en proves moleculars.

## Ecologia

El ratpenat nasofoliat de São Tomé habita boscos tropicals humits primaris i secundaris de plana. Així mateix, se'l pot trobar en plantacions i altres hàbitats transformats per la presència humana. Se l'ha vist niant en coves, túnels de lava, esquerdes a les roques i tubs d'extracció d'aigua. Cria una vegada a l'any, durant la temporada de pluges. La femella dona a llum una sola cria després d'uns quatre mesos de gestació. La cria pot arrapar-se a la mare quan surt a buscar menjar. El deslletament es produeix cap a les catorze setmanes. S'alimenta d'insectes grossos, com ara escarabats i cigales.

## Estat de conservació

És endèmic de l'illa de São Tomé, al golf de Guinea. Se'l considera un animal comú i se n'han trobat nius de fins a cent individus. Com que no hi ha cap motiu per pensar el contrari i no s'ha identificat cap amenaça particular, la Unió Internacional per a la Conservació de la Natura (UICN) el classifica com a espècie en «risc mínim».

## Referències

* 1 2 Foley, N. M.; Goodman, S. M.; Whelan, C. V.; Puechmaille, S. J.; Teeling, E. «Towards navigating the Minotaur's labyrinth: cryptic diversity and taxonomic revision within the speciose genus Hipposideros (Hipposideridae)» (en anglès). Acta Chiropterologica, vol. 19, 1, 2017, pàg. 1-18. DOI: 10.3161/15081109acc2017.19.1.001.
* 1 2 Simmons, Nancy B. «Order Chiroptera». A: Wilson, Don E.; Reeder, DeeAnn (editors). Mammal Species of the World (en anglès). 3a edició. Johns Hopkins University Press, 16 novembre 2005, p. 377. ISBN 978-0-8018-8221-0. OCLC 62265494.
* 1 2 3 «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ «Hipposideros commersoni: Commerson's roundleaf bat» (en anglès). ADW. [Consulta: 16 octubre 2016].
# Raval d'Elx

El Raval d'Elx o Raval de Sant Joan és un barri de la ciutat d'Elx, situat al sud de l'antiga vila d'Elx o centre de la ciutat. Fou d'antuvi una població independent, creat a partir de l'expulsió dels àrabs i moriscs de la vila murada d'Elx. Malgrat el gran entrebanc que siginificà la pèrdua de la seua població originària a conseqüència de l'expulsió dels moriscs el 1609, el Raval arribà a ser una pedania semiautonòma de la ciutat d'Elx i a la plaça Major de la Vila del Raval encara se'n pot observar l'antic ajuntament, que destaca una sòbria façana blanca i una sèrie d'arcades i balconades. El barri consta d'un reguitzell de carrers estrets, girs sobtats, i placetes. A l'oest, fita amb el Vinalopó, al sud amb el barri de la Tripa i al nord amb el del Salvador. A l'est, s'estén el palmerar d'Elx.
Cal destacar la presència al barri del Museu d'Art Contemporani, a la mateixa plaça Major.

## Referències

* 1 2 3 www.turismedelx.com
* ↑ Plànol dels barris d'Elx
* ↑ www.turismedelx.com

## Enllaços externs

* Ràdio Lluna del Raval Arxivat 2009-04-03 a Wayback Machine.
* Plana web no oficial sobre el barri

## Bibliografia

* SERRANO I JAÉN, Joaquim, 1992, La comunitat morisca del raval d'Elx a la vigília de la seua expulsió (1600-1609) Estudis d'història agrària, ISSN 0210-4830, Nº 9, 1992, pags. 7-40
* JAÉN URBÁN, Gaspar, 1999, La vila i el raval d'Elx: arquitectura i urbanisme, ISBN 84-7784-355-4 per Alacant Institut de Cultura "Juan Gil-Albert"
# Renari

Renari (c. 633) fou un bisbe d'Urgell, l'única documentació del qual és la seva presència en el IV Concili de Toledo (633).

## Referències

* ↑ «bisbat d’Urgell | enciclopedia.cat». [Consulta: 12 octubre 2022].
# Renard

«Renard» té aquests significats:
* Renard o guineu, mamífer de la família dels cànids
* Renard (Stravinski), òpera-ballet de cambra en un acte amb música d'Ígor Stravinski
* Tren Renard, tipus de vagó de tres eixos ideat pel militar francès Charles Renard el 1903 que creava un vehicle articulat
* Biografies:
** André Renard (1911-1962), resistent contra l'ocupació nazi i sindicalista belga, militant del moviment való
** Berenguer Renard de Peralada, vescomte de Rocabertí i senyor de Peralada
** Colette Renard (Ermont, 1924 – Saint-Rémy-lès-Chevreuse, 2010), actriu i cantant francesa
** Francesc Renard o Francesc Renart (1723-1791), mestre d'obres català
** Hervé Renard (Èx-los-Bens, 1968), entrenador i jugador de futbol francès, seleccionador nacional del Marroc
** Jean-Baptiste Renard de Saint-Malo (Cotlliure, 1780 - Perpinyà, 1854), polític i historiador nord-català
** Jules Renard (Châlons-du-Maine, 1864 – París, 1910), escriptor, poeta, dramaturg i crític literari francès
** Marie Renard (Graz, Imperi Austríac, 1864 - 1939), cantant austríaca, que va interpretar papers de
** Wendie Renard (Schœlcher, 1990), defensa de la selecció francesa de futbol
* Toponímia:
** Can Renard (Cornellà del Terri), masia de Cornellà del Terri (Pla de l'Estany)
** Château-Renard municipi al departament del Loiret (regió de Centre – Vall del Loira)
# Renart

«Renart» té aquests significats:
* Renart (les Masies de Voltregà), casa entre mitgeres a les Masies de Voltregà (Osona)
* Mas Renart (Aiguaviva), edifici al municipi d'Aiguaviva (Gironès)
* Roman de Renart, recull de contes medievals, escrits en francès antic, protagonitzats per animals, hereus de la faula clàssica
* Biografies:
** Dionís Renart i Bosch (Tarragona, 1852 - Barcelona, 1922), daurador i tallista català, pare de Dionís i de Joaquim Renart
** Dionís Renart i Garcia (Barcelona, 1878 - 1946), escultor i astrònom català
** Francesc Renart (1723-1791), mestre d'obres català
** Francesc Renart i Arús (Sarrià, 1783 - Barcelona, 1853), arquitecte, urbanista, actor i comediògraf
** Joaquim Renart i Garcia (Barcelona, 1879 - 1961), dibuixant, pintor i decorador
** Robert Renart i Mercader, figura d'anomenada en el món sardanístic, fundadors de la cobla Barcelona
# Renato Scorticati

Renato Scorticati (Reggio de l'Emília, 25 de juny de 1908 - Albinea, Província de Reggio de l'Emília, 23 de gener de 1978) fou un ciclista italià, professional entre 1930 i 1940. Del seu palmarès destaca el Giro del Laci de 1934, i el Giro del Vèneto de 1936.

## Palmarès

* 1931
** 1r a la Coppa del Re
* 1934
** 1r al Giro del Laci
** 1r al Giro de Toscana i vencedor d'una etapa
* 1936
** 1r al Giro del Vèneto
* 1937
** 1r a la Milà-Màntua

### Resultats al Giro d'Itàlia

* 1931. 15è de la classificació general
* 1932. 10è de la classificació general
* 1933. 21è de la classificació general
* 1934. 13è de la classificació general
* 1935. 21è de la classificació general
* 1936. 24è de la classificació general

### Resultats al Tour de França

* 1933. Abandona (10a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Raymond Farrugia

Raymond "Żażu" Farrugia (1 d'octubre de 1955) és un exfutbolista maltès de la dècada de 1980 i entrenador.
Fou 4 cops internacional amb la selecció maltesa. Formà part de l'equip de Malta en el 12 a 1 davant Espanya l'any 1983.
Pel que fa a clubs, defensà els colors de Floriana, El 1978, marxà a Sydney, Austràlia per jugar a Melita Eagles.
Posteriorment ha estat entrenador, entre d'altres de la selecció de Malta.

## Referències

* ↑ Raymond Farrugia a National-Football-Teams.com (anglès)
* ↑ “Algunos españoles tenían espuma en la boca”, a Mundo Deportivo, 19-03-2018
* 1 2 «The Story of Ray ‘Zazu’ Farrugia». The Malta Independent, 08-02-2005. [Consulta: 7 maig 2018].
* ↑ «Ray 'Zazu' Farrugia upbeat ahead of World Cup qualifying match against Scotland». The Malta Independent, 22-08-2016 [Consulta: 7 maig 2018].
* ↑ «I want to coach the senior side - Ray 'Zazu' Farrugia». Malta Today, 15-04-2001 [Consulta: 18 febrer 2008]. Arxivat 18 April 2001$^{[Datemismatch]}$ a Wayback Machine. «Còpia arxivada». Arxivat de l'original el 2001-04-18. [Consulta: 1r octubre 2018].
* ↑ «Farrugia ‘proud and honoured' to be new Malta coach». Malta Football Association, 02-05-2018 [Consulta: 2 maig 2018].
# Raymond Devos

Raymond Devos (Mouscron, Bèlgica, el 9 de novembre 1922 − Saint-Rémy-lès-Chevreuse, 15 de juny de 2006) fou un artista, actor, mim i humorista francès. Fou molt popular a França pels seus jocs de mots i el seu sentit de l'absurd («Si no teniu res a dir, doncs, en parlem, en discutim!»), i acompanyat del seu pianista Hervé Guido va fer diversos espectacles que barrejaven bromes, mim, música i pallassades.

## Referències

* ↑ «"J'ai des doutes" un hommage de François Morel à Raymond Devos» (en francès). France 3, 27-06-2019. Arxivat de l'original el 2022-10-01. [Consulta: 1r octubre 2022].
* ↑ «L'humoriste Raymond Devos est mort» (en francès). La Croix, 15-06-2006. ISSN: 0242-6056.
# Raül Marín i Martín

Raül Marín i Martín (Reus, 15 d'octubre de 1986) és un entrenador i exjugador d'hoquei sobre patins català, que treballa de segon entrenador del primer equip i coordinador de la base del Reus Deportiu des del 2023.

## Trajectòria

Marín es formà com a jugador d'hoquei sobre patins a les categories infantils del Reus Deportiu, tot i que fugaçment ho fou del FC Barcelona quan era infantil. L'any 2003 s'estrenà a la màxima competició estatal amb 17 anys com a jugador del Patí Alcodiam Salesià d'Alcoi. Després de tres temporades al club alcoià, la temporada 2007-08 fitxà per l'Igualada Hoquei Club on s'hi estigué dues temporades. Posteriorment fitxà pel CP Vilanova i després d'una temporada d'èxit a les files del club garrafenc, l'estiu de 2010 fitxà pel Reus Deportiu. La temporada 2013/14 Marín fitxà pel FC Barcelona. Després de dues temporades a l'entitat blaugrana, fitxà de nou pel seu club d'origen: el Reus Deportiu. Després d'aquesta etapa al club roig-i-negre, el juliol de 2018 fitxà per l'Sporting de Portugal com a resultat de fer efectiva al Reus Deportiu la temporada que encara li quedava de contracte. Després de dues temporades a Portugal retornà al club roig-i-negre, on es retirà com a jugador el 2023 després d'arrossegar una lesió a l'esquena que l'impedí jugar amb plenes facultats.
Tan bon punt penjà els patins com a jugador, s'incorporà tot seguit com a segon entrenador del primer equip del Reus Deportiu, així com a coordinador de l'hoquei base del club.

## Palmarès
### Reus Deportiu

* 1 Copa d'Europa (2016/17)
* 1 OK Lliga / Lliga espanyola (2010/11)
* 2 Lligues catalanes (2016, 2017)

### FC Barcelona

* 1 Copa Intercontinental (2014)
* 2 Copes d'Europa (2013/14, 2014/15)
* 2 Supercopes espanyoles (2013/14, 2014/15)
* 2 OK Lligues / Lligues espanyoles (2013/14, 2014/15)

### Selecció espanyola

* 2 Campionats del Món "A" (2011, 2017)
* 1 Campionat d'Europa "A" (2018)

## Referències

* ↑ «Raül Marín i Martín». Enciclopèdia de l'esport català. Barcelona: Grup Enciclopèdia Catalana.
* 1 2 3 «Raül Marín (Reus) penja els patins i serà segon de Garcia i coordinador de la base». LEsportiuDeCatalunya.cat, 05-09-2023. [Consulta: 18 setembre 2023].
* 1 2 3 «Perfil de Raül Marín». FCB.cat. [Consulta: 1r juliol 2014].
* ↑ «El Reus presenta Marc Gual i Raül Marín». OKcat.cat, 02-07-2010. [Consulta: 1r juliol 2014].
* ↑ Graell, Jordi. «El Barça d'hoquei patins anuncia el fitxatge de Raúl Marín». Ara.cat, 03-07-2013. [Consulta: 1r juliol 2014].
* ↑ Borràs, Arnau. «Raül Marín tornarà al Reus Deportiu». NacióDigital.cat, 02-04-2015. [Consulta: 5 juny 2015].
* ↑ «Raül Marín torna a fitxar pel Reus Deportiu fins al 2024». Catalunyadiari.com, 29-06-2020. [Consulta: 5 març 2023].
* ↑ Gallén, Carles. «Egurrola gana su novena Copa de Europa particular en el Palau Blaugrana» (en castellà). El Mundo Deportivo, 04-05-2014. [Consulta: 5 maig 2014].

## Enllaços externs

* Perfil al web del FC Barcelona
# Regla de Leibniz (regla del producte generalitzada)

En càlcul, la regla de Leibniz, anomenada així en honor de Gottfried Leibniz, és una generalització de la regla del producte. Estableix que si f i g són funcions derivables n cops, llavors la n-èsima derivada del producte fg ve donada per
    $(f\cdot g)^{(n)}=\sum _{k=0}^{n}{n \choose k}f^{(k)}g^{(n-k)}$
on ${n \choose k}$ és el coeficient binomial habitual i el conveni $f^{(0)}=f$.
Això es pot demostrar per inducció emprant la regla del producte.
Emprant notació multi-index la regla estableix pel cas general de derivades parcials:
    $\partial ^{\alpha }(fg)=\sum _{\beta \leq \alpha }{\alpha \choose \beta }(\partial ^{\alpha -\beta }f)(\partial ^{\beta }g)$
Que és el que en resulta d'aplicar la fórmula anterior a cada component del multi-index.
# Reietó americà

El reietó americà o reietó de corona robí (Corthylio calendula; syn: Regulus calendula) és una espècie d'ocell de la família dels regúlids (Regulidae) que habita els boscos d'Alaska, la major part del Canadà i Estats Units des de les muntanyes Rocoses cap a l'oest. En hivern arriben fins al sud de Mèxic. El seu estat de conservació es considera de risc mínim.

## Taxonomia

Anteriorment el reietó americà també es classificava dins del gènere Regulus, pero el Congrés Ornitològic Internacional en la seva llista mundial d'ocells (versió 11.2, 2021), decidí ressuscitar el gènere Corthylio, en base a diversos estudis que assenyalaven que aquesta espècie és profundament divergent respecte els altres regúlids.
En altres obres taxonòmiques com el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins del gènere Regulus.

## Referències

* ↑ «Reietó americà». Cercaterm. TERMCAT, Centre de Terminologia. Rev. 2/12/2021(català)
* ↑ Fitxa del reietó de corona rubí a Birdguides Arxivat 2012-11-08 a Wayback Machine. Rev. 20/01/2013 (anglès)
* ↑ «Dapple-throats, sugarbirds, fairy-bluebirds, kinglets, Elachura, hyliotas, wrens, gnatcatchers» (en anglès). IOC World Bird List Version 12.2. International Ornithologists' Union, 01-07-2022.
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 714. ISBN 978-84-16728-37-4.
* ↑ BirdLife International. «Ruby-crowned Kinglet. Regulus calendula» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
* ↑ «Taxonomic Updates IOC Version 11.2» (en anglès). Congrés Ornitològic Internacional, 10-07-2021. [Consulta: 16 novembre 2022].
# Rešov

Rešov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1438.
# Rečica

Rečica és un poble de Croàcia situat al comtat de Karlovac. El 2011 tenia 538 habitants.

## Referències

* ↑ Oficina d'Estadística de Croàcia. «Population by Age and Sex, by Settlements, 2011 Census: Rečica» (en anglès), 2012. [Consulta: 21 gener 2021].
# Rešica

Rešica és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1319.
# Reľov

Reľov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1314.
# Ricciotti Garibaldi

Ricciotti Garibaldi (Montevideo, Uruguai; 1847 - Roma, Itàlia; 1924) fou un general italià nascut a l'Uruguai. Era el quart fill de Giuseppe Garibaldi. Li posaren el nom de Ricciotti en honor de Nicola Ricciotti, un patriota italià afusellat pels borbònics.
Combaté a la Batalla de Bezeca (1866), de Mentana (1867) i als Vosges durant la Guerra francoprussiana en la que ocupà Châtillon i comandà la 4a brigada de voluntaris garibaldians que conquistaren a Poully la bandera del 61è regiment alemany de Pomerània, l'única bandera prussiana presa durant la guerra.
Es casà amb l'anglesa Constance Hopcraft amb la que creà una empresa comercial a Amèrica i Austràlia, acabada en desastre.
Fou diputat de 1887 a 1890.
El 1897 comandà un cos de l'exèrcit dels camises roges, que lluitaren a Grècia contra l'Imperi Otomà.
La seva delicada salut i la seva avançada edat li impediren de participar en la Primera Guerra Mundial. Posteriorment estigué en contra del naixent feixisme.
Amb Constance Hopcraft tingué set fills:
* Peppino Garibaldi (Roma 1879 - 1950), que lluità a Grècia, a Sud-àfrica en contra dels bòers, a Veneçuela contra Cipriano Castro i a Mèxic contra Porfirio Díaz.
* Ricciotti Garibaldi jr (Roma 1881 - 1951), que traí Francesc Macià en els Fets de Prats de Molló.
* Menotti Garibaldi jr (1884 - Sri Lanka 1934).
* Sante Garibaldi (1888-1946).
* Bruno Garibaldi (mort a Argonne el 1914).
* Constante Garibaldi (Roma 1892 - Argonne 1915).
* Ezio Garibaldi (1894-1971) lluità a Argonne i a Alpi, i donà suport al feixisme.
* Anita Italia (morta a Roma el 1962).
# Remenafulles críptic

El remenafulles críptic (Chamaeza meruloides) és una espècie d'ocell de la família dels formicàrids (Formicariidae) que habita el terra de la selva pluvial de les muntanyes del sud-est del Brasil a Espírito Santo i Rio de Janeiro.

## Referències

* ↑ «Remenafulles críptic». Cercaterm. TERMCAT, Centre de Terminologia. Rev. 10/06/2021
# Remenafulles de Mèxic

El remenafulles de Mèxic (Formicarius moniliger) és una espècie d'ocell de la família dels formicàrids (Formicariidae). Habita el terra de la Selva pluvial i vegetació secundària de les terres baixes des de Mèxic meridional fins al nord-oest d'Hondures.

## Referències

* ↑ «Remenafulles de Mèxic». Cercaterm. TERMCAT, Centre de Terminologia. Rev. 20/03/2021(català)
# René Lévesque

René Lévesque (24 d'agost de 1922 - 1 de novembre de 1987) fou un periodista i polític quebequès, Primer Ministre del Quebec de 1976 a 1985. Membre del Partit Liberal del Quebec i diputat al Parlament del Quebec des de 1960, va fundar el 1968 el Partit Quebequès, de caràcter independentista. Com a President del Quebec, va impulsar el 1980 un referèndum a favor de transformar Quebec a un "Estat lliure associat" amb el Canadà, que va ser rebutjat. El 1984 va moderar les seves posicions independentistes i l'octubre de 1985 va renunciar a la presidència del Partit Quebequès, sent reemplaçat per Pierre Marc Johnson. Va morir dos anys més tard producte d'un atac cardíac.

## Enllaços externs

* Biografia de René Lévesque en la Assemblea Nacional del Quebec (en francès)
* Secció homenatge en la plana web del Parti Québécois (en francès)